4.

Dodatek I se nadomesti z naslednjim: „Dodatek I Licenca letalskega osebja Licenca letalskega osebja, ki jo država članica izda v skladu z delom FCL, ustreza naslednjim zahtevam: (a) Vsebina. Navedena številka postavke se vedno natisne skupaj z naslovom postavke. Postavke I do XI so ‚stalne‘ postavke, postavke XII do XIV pa so ‚spremenljive‘ in se lahko navedejo na posebnem ali ločljivem delu glavnega obrazca. Vsi posebni ali ločljivi deli se jasno označijo kot sestavni del licence. 1. Stalne postavke: (I) država, ki je licenco izdala; (II) naziv licence; (III) serijska številka licence, ki se začenja s kodo ZN države, ki je licenco izdala, sledita ji ‚FCL‘ in koda, sestavljena iz arabskih številk in/ali črk v latinici; (IV) ime imetnika (v latinici, tudi če pisava nacionalnega jezika oziroma jezikov ni latinščina); (IVa) datum rojstva; (V) naslov imetnika; (VI) državljanstvo imetnika; (VII) podpis imetnika; (VIII) pristojni organ in po potrebi pogoji, pod katerimi je bila licenca izdana; (IX) potrditev veljavnosti in pooblastitev za odobrene privilegije; (X) podpis uradnika, ki izda licenco, in datum izdaje; ter (XI) pečat ali žig pristojnega organa. 2. Spremenljive postavke (XII) ratingi in certifikati: certifikat za razred ali tip, inštruktorsko potrdilo itd. z datumi prenehanja. Privilegiji za radiotelefonijo (R/T) se lahko navedejo na obrazcu licence ali v ločenem certifikatu; (XIII) opombe: npr. posebni zaznamki v zvezi z omejitvami in zaznamki za privilegije, vključno z zaznamki o jezikovnem znanju, ratingi za zrakoplove iz Priloge II, kadar se uporabljajo za komercialne zračne prevoze; ter (XIV) vsi drugi podatki, ki jih zahteva pristojni organ (npr. kraj rojstva/ matična država). (b) Material. Papir ali drug uporabljeni material prepreči ali takoj pokaže morebitne spremembe ali izbrise. Vse vpise na obrazec ali izbrise z njega jasno dovoli pristojni organ. (c) Jezik. Licence se napišejo v nacionalnem jeziku oziroma jezikih in angleščini ter drugih ustreznih jezikih po mnenju pristojnega organa. Naslovnica Stran 2 Stran 3 Dodatne strani – Zahteve Strani 1, 2 in 3 licence so v skladu z obliko, določeno v vzorcu v tej točki. Pristojni organ vključi dodatne prilagojene strani, ki vsebujejo tabele z najmanj naslednjimi informacijami: — ratingi, certifikati, zaznamki in privilegiji, — datumi poteka veljavnosti ratingov, privilegijev iz inštruktorskega potrdila in potrdila izpraševalca, — datumi preizkusa ali preverjanja, — opombe in omejitve (operativne omejitve), — polja za številko potrdila izpraševalca in/ali inštruktorskega potrdila ter podpis, kot je ustrezno, — kratice. Te dodatne strani so namenjene pristojnemu organu ali posebej pooblaščenim inštruktorjem ali izpraševalcem. Prve izdaje ratingov ali certifikatov vpiše pristojni organ. Podaljšanje veljavnosti ali obnovo ratingov ali certifikatov lahko vpiše pristojni organ ali posebej pooblaščeni inštruktorji ali izpraševalci. Operativne omejitve se vpišejo v polje ‚Opombe in omejitve‘ poleg ustrezno omejenega privilegija, npr. preizkus praktične usposobljenosti za IR, opravljen s kopilotom, omejeni privilegiji inštruktorja za 1 tip zrakoplova. Ratinge, ki niso veljavni, pristojni organ lahko izbriše iz licence.“